**TÁJÉKOZTATÓ TARTOZÓ FIZETŐS DIÁKOK TANKÖNYVRENDELÉSÉVEL KAPCSOLATBAN**

**(2019. 05. 15. 9:46:43)**

Tisztelt Igazgató Asszony/Úr! Tisztelt Tankönyvfelelős Kollégák!

Tájékoztatjuk Önöket, hogy azon tartozó fizetős tanulók részére, akik a korábbi tanévekben nem fizették ki a tankönyveik árát, illetve a 2019/2020-as tanévben a tankönyvrendelési felületünkön *„Szülő/Gondviselő fizet”* fizetési státuszra vannak beállítva, tankönyvrendelési igényüket rendszerünk érvényteleníti, tehát kiszállítás sem fog történni.

A számlatartozások kifizetésének érvényes beérkezési ideje:

**2019. július 15.**

Az ezt követően beérkező befizetések esetén, az érintett tanulók részére, az iskola segítségével lehetőség van pót- vagy évközi rendelés keretében történő tankönyvrendelésre.

A befizetés az alábbiak szerint történhet:

1. Banki utalással

Ez esetben a pontos beazonosíthatóság miatt a közlemény rovatban kérjük, tüntesse fel a ***tanuló nevét és oktatási azonosítóját*.**

**Bankszámlaszámunk: 64400068-30107825-11100049**

1. A tartozás azonnal rendezhető a szülői felületen a „Számlák és fizetés” menüpont kiválasztásával bankkártyás fizetéssel (MasterCard, Maestro, Visa), egy rövid regisztrációt követően - <https://szuloifelulet.kello.hu/Home/Login>.

Kérjük, tájékoztassák az érintett szülőket, amennyiben a fent jelzett időpontig a fennálló tartozás nem kerül kiegyenlítésre, a szülőnek egyénileg kell gondoskodnia gyermeke tankönyveinek beszerzéséről. Az egyéni beszerzésre lehetőséget biztosítunk a webshop.kello.hu oldalunkon keresztül, valamint személyesen a Kódex Tankönyvcentrumban (1054 Budapest, Honvéd u. 5.) és a Kódex Könyvesboltban (1085 Budapest, József Krt. 63.).

Üdvözlettel: Könyvtárellátó Nonprofit Kft.